मधेश प्रदेशका मुख्यमन्त्री यादवले आज विश्वासको मत लिनुहुँदै
मधेश प्रदेशका मुख्यमन्त्री सरोजकुमार यादवले बुधबार विश्वासको मत लिँदै हुनु हुन्छ । आज (बुधबार) बस्ने प्रदेश सभाको बैठकमा मुख्यमन्त्री राउतले विश्वासको मत लिने कार्यसूची तय भएको प्रदेश सभा सचिवालयका निमित्त सचिव रन्जितकुमार यादवले जानकारी दिनुभयो ।
धर्बेन्द्र झा धनुषा, माघ ४ गते । मधेश प्रदेशका मुख्यमन्त्री सरोजकुमार यादवले बुधबार विश्वासको मत लिँदै हुनु हुन्छ । आज (बुधबार) बस्ने प्रदेश सभाको बैठकमा मुख्यमन्त्री राउतले विश्वासको मत लिने कार्यसूची तय भएको प्रदेश सभा सचिवालयका निमित्त सचिव रन्जितकुमार यादवले जानकारी दिनुभयो ।मुख्यमन्त्री यादवले ६३ जना प्रदेशसभा सदस्यको समर्थनसहितको पत्र प्रदेश प्रमुखसमक्ष दाबी प्रस्तुत गरेपछि यही पुस २७ गते संविधानको धारा १६८ को उपधारा २ बमोजिम प्रदेश प्रमुख हरिशंकर मिश्रले उहाँलाई मुख्यमन्त्रीमा नियुक्त गर्नु भएको हो ।मुख्यमन्त्री यादवले गएको माघ ३ गते नै विश्वासको मत लिनका लागि प्रदेश सभा सचिवालयलाई पत्र पठाउनु भएको थियो । तर, माघ ३ गते प्रदेश सभामुख र उपसभामुखको निर्वाचन भएको कारण विश्वासको मत लिने कार्यसूची प्रदेश सभा सचिवालयले माघ ४ गतेको लागि सारिएको निमित्त सचिव यादवले जानकारी दिनुभयो ।मुख्यमन्त्रीमा नियुक्त भएको मितिले ३० दिन भित्रमा विश्वासको मत लिनुपर्ने कानुनी बाध्यता रहेको कारण मुख्यमन्त्री यादवले आज विश्वासको लिँदै हुनु हुन्छ । मधेश प्रदेश सभामा हाल १०५ जना प्रदेश सभा सदस्य रहनु भएको छ ।बहुमत प्राप्त गर्नका लागि ५२ जनाको समर्थन आवश्यक छ । मुख्यमन्त्री यादवलाई नेकपा (एमाले) को २३, जनता समाजवादी पार्टी (जसपा) नेपालको १६, जनमत पार्टीको १३, नेकपा (माओवादी केन्द्र) को ६ राष्ट्रिय प्रजातन्त्र पार्टी (राप्रपा), नागरिक उन्मुक्ति पार्टी, नेपाल सङ्घीय समाजवादी पार्टीको एक–एक र सुरिता साह ,अनिरुद्ध प्रसाद सिंह गरी दुई जना स्वतन्त्र प्रदेशसभा सदस्य गरी हाल ६३ जनाको समर्थन रहेको छ ।मुख्यमन्त्री यादवलाई लोकतान्त्रिक समाजवादी पार्टीले पनि विश्वासको मत दिने जसपाका प्रदेश सभा सदस्य राम अशिष यादवले जानकारी दिनुभयो । हुन त मुख्यमन्त्री यादवले प्रमुख प्रतिपक्षी दल नेपाली कांग्रेस र प्रतिपक्षी दल एकीकृत समाजवादीलाई पत्र पठाएर विश्वासको मत दिनका लागि आग्रह गर्नु भएको छ । यता मुख्यमन्त्री यादवलाई विश्वासको मत दिने नदिने बारेमा संसदीय दलको बैठकमा छलफलपछि मात्रै भन्न मिल्ने कांग्रेसका प्रदेशसभा सदस्यहरूले जानकारी दिनुभएको छ ।